Publication: Magyar Közlöny
Issue: MK-2004-43 (Year: 2004, Number: 43)
Era: 2004-2010
Section: Az Alkotmánybíróság a 26/2003. (V. 30.) AB határozatában a következõkre mutatott rá: „Az Ét. 6. §-ában foglalt
Paragraph Index: 1265

2003. május, 333, 335.) A fenti követelményeket — az Ét. 9. §-ában szabályozott eljárási rendet — érvényesíteni kell az általános rendezési tervek módosításánál is. Andornaktálya község Önkormányzatának Képviselõ-testülete nem vitatta, hogy a község Általános Rendezési Tervének módosításainál elmulasztotta megtartani az Ét.-ben elõírt tájékoztatási, véleményeztetési, egyeztetési eljárást. Az Alkotmánybíróság következetes álláspontja szerint ezzel az önkormányzat olyan garanciális eljárási szabályokat hagyott figyelmen kívül, amelyek — betartásuk esetén — érdemben befolyásolhatták volna a rendeletben foglalt építési elõírások tartalmát. Az önkormányzat eljárása, gyakorlata ellentétes az Ét. 9. §-ában foglalt elõírásokkal, törvénysértõ és az Alkotmány 44/A. § (2) bekezdésébe ütközés miatt alkotmányellenes, ezért az Alkotmánybíróság megsemmisítette a támadott önkormányzati rendeleteket. Dr. Bihari Mihály s. k., Dr. Kiss László s. k., alkotmánybíró elõadó alkotmánybíró Dr. Kukorelli István s. k., alkotmánybíró Alkotmánybírósági ügyszám: 491/H/2003. Az Alkotmánybíróság 12/2004. (IV. 7.) AB határozata A MAGYAR KÖZTÁRSASÁG NEVÉBEN! Az Alkotmánybíróság jogszabály alkotmányellenességének utólagos vizsgálatára irányuló indítvány tárgyában meghozta a következõ határozatot:

Source: https://magyarkozlony.hu/hivatalos-lapok/50ed7c062891bfbd84b5d8d5b8daf87ff4f40805/dokumentumok/9492747daca577a66e73be94fc1394bd2e85e8ed/letoltes